Bolesť pod pravým rebrom
Dobry den,tri roky ma trápi rôzne intolerancie. V rodine máme zápalové ochorenie čriev. V poslednej dobe ma začalo bolieť v nadbrusi vpravo, mam kŕče, plynatosť. Diétu na intolerancie sa snažím dodržiavať. Pred polrokom som mala znížený počet leukocytov. Môžem mať crohn, keď mám crp pravidelne 0?
Dobrý deň,
ďakujeme za Vašu otázku.
Zvýšená hodnota C-reaktívneho proteínu môže byť jedným z ukazovateľov Crohnovej choroby, pokiaľ v tele prebiehajú akútne zápalové procesy. Pri Crohnovej chorobe môže byť v krvi pozorovaný  taktiež zvýšený počet bielych krviniek, zmenený počet krvných doštičiek (trombocytov), nízka úroveň albumínu.
Vaše ťažkosti môžu mať rôznu príčinu a nemusia súvisieť s vyskytujúcimi sa intoleranciami. Bolesť v pravej hornej časti vyžarujúca pod pravý rebrový oblúk môže signalizovať napríklad problémy súvisiace so žlčníkom či žlčovodom (zápal, žlčníkové kamene), či pečeňou. Preto pri pretrvávajúcich príznakoch, alebo pri zhoršení zdravotného stavu je potrebné podstúpiť odborné lekárske vyšetrenie pre zistenie skutočnej príčiny a nastavenie adekvátnej nastavenie liečby.
Prajem skorú úľavu od ťažkostí.
S pozdravom
PharmDr. Veronika Kiabová